Diari Oficial de la Generalitat Valenciana


Sumari del DOGV 6480, del 15-03-2011 (2011/2872)

RESOLUCIÓ de 21 de febrer de 2011, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa per a la modificació de la línia elèctrica aèria de distribució, d'alta tensió a 132 kV ST l'Eliana-ST Beniferri, per a la connexió de les línies a 132 kV ST l'Eliana-ST Quart i ST l'Eliana-ST Torrefiel, en el terme municipal de València, s'aprova el projecte d'execució i es declara, en concret, la seua utilitat pública. Expedient número ATLINE/2010/344/46.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6480

Data del DOGV
:   15-03-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/2872


Data del document
:   21-02-2011

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 21 de febrer de 2011, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa per a la modificació de la línia elèctrica aèria de distribució, d'alta tensió a 132 kV ST l'Eliana-ST Beniferri, per a la connexió de les línies a 132 kV ST l'Eliana-ST Quart i ST l'Eliana-ST Torrefiel, en el terme municipal de València, s'aprova el projecte d'execució i es declara, en concret, la seua utilitat pública. Expedient número ATLINE/2010/344/46. [2011/2872]  
Vist l'expedient amb referència ATLINE/2010/344/46, incoat pel Servici Territorial d'Energia de València a instàncies d'Iberdrola Distribució Elèctrica, SAU, amb domicili a l'efecte de notificacions al carrer Ribera de Axpe, 5-2n, 48.950 Erandio, Biscaia, relatiu a la sol·licitud de 13 de maig de 2010 sobre l'autorització administrativa, l'aprovació de projecte d'execució i la declaració, en concret, d'utilitat pública, per a la modificació de la línia elèctrica aèria de distribució, d'alta tensió a 132 kV, ST l'Eliana-ST Beniferri, per a la connexió de les línies a 132 kV ST l'Eliana-ST Quart i ST l'Eliana-ST Torrefiel, en el terme municipal de València.  
A la referida sol·licitud s'adjunta el projecte d'execució firmat pel tècnic competent i visat pel col·legi oficial corresponent amb data 25 de febrer de 2010.  
Vist que consta en l'expedient resolució complementària a la Declaració d'Impacte Ambiental de 25 de novembre de 2009, de la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge, davant de la consulta efectuada a este respecte per l'empresa peticionària, per mitjà de la qual es considera el següent:  
- Que la prolongació de la línia a 132 kV ST Torrefiel-ST Beniferri per a la connexió amb el circuit 2 de la línia a 132 kV ST l'Eliana-ST Beniferri, i dóna lloc a la línia a 132 kV ST l'Eliana-ST Torrefiel, constituïx una modificació del projecte que es va sotmetre a avaluació d'impacte ambiental amb número d'expedient 565/1584-ZFJ i les obres d'execució d'este tram han d'ajustar-se a les condicions establides en el seu dia per al projecte, sense que es considere necessari, per l'escassa entitat del projecte, un nou tràmit d'avaluació ambiental, sense perjuí de les autoritzacions que procedisca obtindre d'altres organismes, de conformitat amb la normativa sectorial que siga d'aplicació, i s'han d'adoptar les mesures que establisca l'òrgan competent en matèria de patrimoni cultural, amb la inclusió, si és el cas, d'una prospecció arqueològica.  
- Que la connexió del circuit 1 de la línia a 132 kV ST l'Eliana-ST Beniferri amb la línia a 132 kV ST Quart-ST Beniferri, i dóna lloc a la línia a 132 kV ST l'Eliana-ST Quart, no comporta efectes ambientals significatius, per la qual cosa no es considera que constituïsca un projecte sotmés a avaluació d'impacte ambiental.  
Vist que va ser realitzada la informació pública de la mencionada sol·licitud als efectes previstos en l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, i s'han publicat en el Diari Oficial de la Comunitat Valenciana de 13 de setembre de 2010, en el Butlletí Oficial de la Província de València de 6 de setembre de 2010, en el diari ABC de 14 de setembre de 2010 i en el tauler d'anuncis de l'Ajuntament de València, únic afectat per la modificació sol·licitada.  
D'acord amb la documentació que hi ha a l'expedient, no han sigut presentades al·legacions a la sol·licitud de la instal·lació elèctrica  
Vist que, de conformitat amb el mencionat Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat es va traslladar a l'Ajuntament de València la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixe organisme, a l'efecte de donar la seua conformitat o l'loposició, i simultàniament es va traslladar a este i d'acord amb l'article 75 de la Llei 16/2003, de 17 de desembre, i amb l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat, se sol·licita un informe sobre l'adaptació del projecte al planejament urbanístic que siga d'aplicació. No figura en l'expedient contestació per l'Ajuntament de València.  
Vist que, d'acord amb el que establix el referit Decret 88/2005, de 29 d'abril, es va remetre la separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, les oportunes condicions, concretament els següents:  
- Iberdrola Distribución Eléctrica, SAU, per afecció a línies de mitjana i baixa tensió.  
- Conselleria d'Infraestructures i Transport, Servici Territorial de Carreteres, que informa favorablement sobre l'afecció a la carretera CV-30.  
- Ajuntament de València (Servici Integral Cicle de l'Aigua), que establix en la seua contestació les condicions per a l'execució de la instal·lació que afecten la xarxa d'aigües, amb indicació de la necessitat d'informació detallada i actualitzada en el moment de dur a terme l'execució d'esta. Informa igualment de l'exclusivitat de l'empresa gestora EMIVASA en l'actuació sobre les xarxes de proveïment d'aigua, i, finalment, indica l'afecció de la línia elèctrica a la séquia de Tormos, propietat de la Comunitat de Regants de la Séquia de Tormos. S'establix, així mateix, que la instal·lació de la línia projectada i l'autorització de la qual se sol·licita, pot afectar un col·lector que discorre en paral·lel a la ST Beniferri, i se sol·licita la documentació complementària respecte d'això.  
- EMIVASA  
- Telefónica de España, SAU, que dóna la seua conformitat a la sol·licitud, amb les condicions contingudes en el seu informe.  
No consta en l'expedient, a pesar de la seua reiteració pel Servici Territorial d'Energia, la contestació d'Iberdrola Distribución Eléctrica, SAU, i de l'entitat EMIVASA.  
Vist que remesos al sol·licitant les condicions presentades pels organismes referits, va donar la conformitat al contingut d'estos.  
S'informa també per part d'Iberdrola Distribución Eléctrica, SAU, sobre l'informe emés pel Servici del Cicle Integral de l'Aigua de l'Ajuntament de València, la conformitat amb les condicions exposades, i també s'identificaran totes les instal·lacions a través de georadar en el replantejament de l'obra, i es reposaran els servicis en el cas d'estar afectats i que es tindran en compte totes aquelles canonades que coincidisquen amb la traça de la línia, de conformitat amb el tècnic designat pels servicis municipals.  
- El Servici del Cicle Integral de l'Aigua de l'Ajuntament de València, a què va ser traslladada l'anterior resposta, es reitera en el contingut de l'informe inicial, i indica la necessitat d'aportar la documentació sol·licitada i les solucions que s'han d'adoptar per les afeccions als distints servicis, i contesta Iberdrola DistribuciónElétrica, SAU, que, donada la magnitud de la infraestructura de sanejament que pot ser afectada pel projecte, és necessari definir les actuacions d'obra amb prospeccions i mesures a través de georadar com ja es va exposar, per a poder plasmar amb rigor en els plans les cotes i detalls de l'encreuament. Indica que, en qualsevol cas, la línia projectada estarà per davall de la instal·lació de sanejament, i es compromet, en tot cas, a la reposició en cas d'afecció tal com es va manifestar en la seua resposta anterior.  
Vist que d'acord amb la sol·licitud i el projecte d'execució presentats, la seua execució es realitza donada la saturació i el límit de capacitat actual en què es troben les instal·lacions de subministrament elèctric en la ciutat de València, i és necessària, tenint en compte la demanda de nous subministraments i el creixement vegetatiu existents, l'execució de determinades infraestructures elèctriques que, com esta, permetrà la futura actuació en la subestació existent en el final de la línia proposada i així aconseguir una millor operativitat i qualitat en el servici elèctric.  
Vist que el projecte d'execució presenta un traçat plenament concretat, disposa entre la seua documentació dels plans pertinents a escala adequada, està prou detallat i conté una relació concreta i individualitzada dels béns i els drets afectats.  
Vist que el Servici Territorial d'Energia de València, competent per a la instrucció de l'expedient de sol·licitud, ha informat favorablement esta.  
Atés que el projecte disposa d'una definició i concreció de les característiques tècniques i de traçat que garantixen la màxima seguretat i la millor funcionalitat de la instal·lació elèctrica, i estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar-les adequadament.  
Vist que Iberdrola Distribución Eléctrica, SAU, es troba inscrita definitivament en la secció primera del Registre Administratiu de Distribuïdors, Comercialitzadors i Consumidors qualificats, amb àmbit d'actuació nacional.  
Atés d'aplicació el que disposen els articles 73, 74 i 75 de la Llei 16/2003, de 17 de desembre, i en l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat.  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i les autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés la Direcció General d'Energia competent per a la resolució del present expedient, d'acord amb el que establix l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Autoritzar administrativament a Iberdrola Distribución Eléctrica, SAU, la modificació de la línia elèctrica aèria de distribució, d'alta tensió a 132 kV, ST l'Eliana-ST Beniferri, per a la connexió de les línies a 132 kV ST l'Eliana-ST Quart i ST l'Eliana-ST Torrefiel, en el terme municipal de València i la modificació de la qual comprén:  
a) Connexió en aeri del circuit 1 de la línia aèria, doble circuit, a 132 kV ST l'Eliana-ST Beniferri amb la línia aèria, simple circuit, a 132 kV ST Quart-ST Beniferri, i queda la línia aèria a 132 kV ST l'Eliana-ST Quart, amb una potència màxima de 195 MVA.  
Per a això es durà a terme el desmuntatge dels dos vans aeris existents que arriben a la ST Beniferri, el va de la línia ST l'Eliana-ST Beniferri i el va de la línia ST Quart-ST Beniferri, i el suport núm. 13 sense necessitat de reforç, ja que serà suport de final de línia.  
En conseqüència no s'efectuen actuacions, respecte a la línia actual, en els seus elements com ara conductors, cables de terra, aïllament, ferramentes, preses de terra o els fonaments independents (un per cada pota) de fixació del suport.  
b) Connexió en subterrani del circuit 2 de la línia aèria, doble circuit, a 132 kV ST l'Eliana-ST Beniferri amb la línia, simple circuit, a 132 kV ST Torrefiel-ST Beniferri, i queda la línia subterrània a 132 kV ST l'Eliana-ST Torrefiel, amb una potència màxima de 195 MVA.  
- Es reforça el suport núm. 1, amb el muntatge de tres creus addicionals, que servirà com a suport de final de línia de transició aerosubterrani i s'executa un nou tram subterrani que enllaça amb l'actual línia subterrània ST Torrefiel-ST Beniferri. La connexió dels esmentats dos circuits es realitza en la cambra de connexió instal·lada.  
- Característiques del tram aerosubterrani:  
· Suports: els corresponents a la línia actual, són metàl·lics, constituïts per perfils angulars de costats iguals, galvanitzats en calent, d'acer S355JO i S275JR i organitzats en forma de gelosia doble. La seua forma és troncopiramidal des de la base fins al braç inferior, prismàtica des d'este fins al superior i dos pals metàl·lics en la part superior per a la presa de terra.  
· Conductor:  
La línia és de dos circuits, i el conductor de cable és del tipus GULL amb un conductor per fase la secció total del qual -alumini i coure- és de 381,55 mm².  
· Cable de terra: és del tipus OPGW PIR 5x16a.  
· Aïllament: per mitjà de cadena d'aïlladors de material compòsit, tipus U120AB132, nivell de tensió 132 kV i longitud total de 1.390 mm.  
· Fonamens: s'executen quatre fonaments de massissos independents de formigó en massa, una per cada pota i amb forma de pota d'elefant troncocònica.  
· Presa de terra: no és necessària cap actuació sobre la presa de terra del suport existent.  
- Característiques del tram subterrani:  
· Conductors: cables d'aïllament sec en nombre de tres per circuit, d'alumini, la secció del qual és de 630 mm² i aïllament tipus HEPR de polietilé reticulat, dotat de pantalla metàl·lica amb corona de fils d'aram de coure amb secció 180 mm² i coberta exterior de polietilé.  
La canalització és en rasa oberta de 0,80 x 1,50 m.  
· Parallamps, un per fase, que està situat en el suport de pas a subterrani amb tensió nominal 145 kV amb un terminal unipolar per fase i una unió per a connexió amb la línia. Les cambres de connexió són prefabricades, capaces per a suportar esforços.  
· La presa de a terra de les pantalles és directa en un dels seus punts i per mitjà de descàrregues en l'altre.  
· Longitud: 135 metres.  
- Pressupost total de la modificació: 356.232,25 euros.  
Segon  
Aprovar el projecte d'execució, referit a la modificació de la línia autoritzada en el punt primer de la present resolució, firmat pel tècnic competent i visat en el col·legi oficial corresponent amb data 25 de febrer de 2010, i se'l sotmet a les condicions següents:  
1. La instal·lació s'haurà de realitzar d'acord amb el projecte presentat.  
2. El termini d'execució de l'obra serà de sis mesos comptador des de l'endemà d'aquell en què s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat a l'acabament del mencionat termini, Iberdrola Distribución Eléctrica, SAU, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.  
3. Per a la posada en servici i el manteniment de línies, el titular de la present autorització administrativa haurà de complir tots els requisits de presentació i elaboració que queden determinats en l'article 20 del Reial Decret 223/2008, de 15 de febrer, pel qual s'aprova el reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09.  
4. L'administració deixarà sense efecte la present resolució en qualsevol moment en què observe l'incompliment de les condicions imposades en esta.  
5. La present resolució s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació de territori i al medi ambient.  
6. Es mantenen les condicions mediambientals de la Declaració d'Impacte Ambiental de 30 de març de 1998, del director general de Desenvolupament Sostenible (expedient 565/4382-YIY) i de la declaració complementària dictada en el mateix expedient de 25 de novembre de 2009, de la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge.  
Tercer  
Declarar, en concret, la utilitat pública de la instal·lació elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i els drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreten en una afecció les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.  
La present resolució no és definitiva en via administrativa i contra la qual es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 21 de febrer de 2011.- El director general d'Energia: Antonio Cejalvo Lapeña.  
Relació de béns i drets afectats  
Modificació de la línia elèctrica aèria de distribució, d'alta tensió a 132 kV, ST l'Eliana-ST Beniferri, per a la connexió de les línies a 132 kV ST l'Eliana-ST Quart i ST l'Eliana-ST Torrefiel  
Terme municipal de València  
Tram subterrani i tram aeri  
  
  
\* \* \* \* \* \* \*  
Relación De Bienes y Derechos Afectados  
Modificación de la Línea eléctrica aérea de distribución, de alta tensión a 132 kV, ST La Eliana-ST Beniferri, para la conexión de las líneas a 132 kV ST La Eliana-ST Quart y ST La Eliana-ST Torrefiel  
Término Municipal: Valencia  
Tramo Subterráneo y Tramo Aéreo  
  
